title: Dolmen d'El Varadal
text: Al respeutive de la so planta y alzáu, caltiénense en pie cuatro grandes ortostatos  , xuntos y alliniaos, qu'atalántase yeren parte del contornu d'una cámara poligonal, amás d'otros dos ortostatos, dixebraos d'estos y llantaos en sentíu tresversal, del que'l primeru pertenecería a la cámara mentada, mentanto que l'otru taría nel corredor d'accesu. Sábese, per afirmaciones de vecinos de l'aldega,que nel momentu del so descubrimientu, el dolmen tenía tamién lloses de cubierta, lloses de les qu'escarecía al emprincipiase les primeres escavaciones, yá que foron treslladaes y ciscaes.